### Beslutninger

Tilbagesendes til Magistratsafdelingen for Teknik og Miljø med bemærkning, at byrådet i sit møde den 6. december 2023 har vedtaget Magistratens foranstående indstilling af 30. oktober 2023.

Magistratsafdelingen for Teknik og Miljø udarbejder notat.

Sagen blev behandlet sammen med sag 3 ’Svar på forslag fra [adresse] og Aksel Mortensen om oprettelse af stenbank til etablering af stenrev i [adresse]’

###

Indstilling vedr. frigivelse af de udmøntede midler fra budgetforlig 2023 til forbedring af miljøtilstanden i [adresse].

### Resume

Det indstilles at frigive udmøntningen af de 10 mio. kr. fra budgetforlig 2023 om genopretning af miljøtilstanden i [adresse]. Midlerne igangsætter et ambitiøst arbejde med at forbedre biodiversiteten i havet gennem etablering af stenrev, der giver levesteder for dyr og planter og udplantning af ålegræs.

Midlerne fra budgetforliget benyttes dermed til at accelerere udviklingen af bugtens miljøtilstand gennem større projekter, hvorfor der også søges medfinansiering til disse.

Indsatserne udføres i et tæt samarbejde med eksterne parter, og i synergi med de midler og indsatser som udføres af andre aktører, herunder Havsamarbejdet i [adresse] og projekter i regi af de 10 mio. kr. til styrkelse af havmiljøet i bugten fra [adresse] jf. forligsteksten om havneudvidelsen.

### Beslutningspunkter

Det indstilles:

At 1) anlægsbevilling på 10 mio. kr. finansieret af midler afsat i budgetforlig 2023 til forbedring af Aarhusbugtens miljøtilstand godkendes. Bevillingen fordeles med 1 mio. kr. i 2023, 2,5 mio. kr. i 2024, 2,5 mio. kr. i 2025 og 4 mio. kr. i 2026.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 27-11-2023

Laurits Svendsen: 9

Fremsendes til [adresse] med bemærkning, at Magistraten i mødet den 27. november 2023 anbefaler, at byrådet tiltræder Magistratsafdelingen for Teknik og Miljøs indstilling af 30. oktober 2023.

Borgmester Niels Bach, rådmand Yngve Karlsen, Tom Karlsen og Torben Clausen var forhindret i at deltage i sagens behandling.